Велико Търново привлече 180 000 лева за нова общинска програма за въздуха – Труд
Велико Търново привлече 180 000 лева за нова общинска програма за въздуха	Средствата са от еврофондовете
27.03.2019 • 17:42
Община Велико Търново привлече европейско финансиране за актуализация на общинската програма за качеството на атмосферния въздух. По-рано през днешния ден министърът на околната среда и водите Нено Димов и кметът на Старата столица Даниел Панов подписаха договор за одобрения проект. Средствата ще бъдат осигурени по оперативна програма „Околна среда“ 2014-2020.
Целта е в новата програма да бъдат ясно определени и планирани конкретни мерки за намаляване на вредните емисии и достигане на установените норми за фини прахови частици във въздуха над Велико Търново и територията на общината. Освен това, точно дефинирани ще бъдат и основните източници на замърсяване.
Срокът за реализация на проекта е 18 месеца, а безвъзмездната финансова помощ е в размер на 180 000 лева и обхваща 100% от стойността на инвестиционното намерение.